La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 22 de febrer de 2019 que són les que els corresponen els números 95/2019 a 109/2019 i que s'han tramitat de conformitat amb la valoració de les admissions que s'ha dut a terme.
S'informa així mateix, de la interposició del recurs contenciós administratiu 1/2019 contra la Resolució 289/2018, de 19 d'octubre, de desestimació de la Reclamació 262/2018 per la part reclamant.
Es donen per llegides les actes de les sessions dels dies 31 de gener i 22 de febrer de 2019, corresponents a les sessions quarta i setena del Ple de 2019.
Proposta de resolució d'incident d'execució de la Reclamació 363/2018
El senyor Josep Mir, ponent de la Proposta resolució d'incident d'execució de la Reclamació 394/2018 plantejada contra la Direcció General de Serveis Penitenciaris del Departament de Justícia de la Generalitat, exposa la fonamentació que justifica l'augment del termini per executar a 4 mesos enlloc de 10 dies hàbils i que justifica la Proposta de resolució de l'incident d'execució.
Proposta de resolució d'estimació i pèrdua parcial d'objecte de la Reclamació 385/2018
La senyora Elisabet Samarra, ponent de la Proposta de resolució d'estimació i pèrdua parcial de l'objecte de la Reclamació 385/2018, interposada contra l'Ajuntament de Sant Boi de Llobregat en relació amb l'accés a diversa informació sobre les retribucions als seus regidors i dietes percebudes d'altres administracions, exposa els elements destacats de tramitació que porten a la pèrdua parcial de l'objecte i a l'estimació del dret d'accés pel que fa a la resta de la informació reclamada, que requereix la derivació per part de l'Ajuntament de la sol·licitud d'informació a l'Àrea Metropolitana i al Consell Comarcal del Baix Llobregat.
El senyor Mir proposa introduir esmenes al text de la Proposta de resolució que seran incorporades per la ponent a la resolució definitiva.
Proposta de resolució d'estimació de la Reclamació 387/2018
El senyor Josep Mir, ponent de la Proposta de resolució d'estimació de la Reclamació 387/2018 interposada contra l'Ajuntament de Torredembarra i relativa a l'accés a informació sobre les retribucions percebuda per la Intervenció, exposa els elements que fonamenten l'estimació de la reclamació i el contingut de l'informe de l'Autoritat Catalana de Protecció de Dades, així com elements destacats del procediment de reclamació atès que en el tràmit de trasllat s'ha manifestat l'oposició de la tercera persona afectada fet que determina l'aplicació del 34.3 LTAIPBG que exigeix demorar els efectes de l'estimació fins a la fermesa de la Resolució o la seva efectivitat, un cop hagi transcorregut el termini per interposar el corresponent recurs contenciós administratiu sense que s'hagin sol·licitat mesures cautelars de suspensió o bé, un cop aquestes hagin estat sol·licitades s'hagi resolt l'incident mantenint l'executivitat de l'acte.
Proposta de resolució d'estimació parcial de la Reclamació 429/2018
La senyora Elisabet Samarra, ponent de la Proposta de resolució de desestimació de la Reclamació 429/2018, interposada contra l'Ajuntament de Cornellà de Llobregat, en relació amb l'accés a informació relativa estadístiques de població i habitatges, desglossada per diferents criteris, relaciona els elements més destacats de la fonamentació jurídica del text que proposa l'estimació parcial de la reclamació.
El senyor Josep Mir formula dues esmenes a la Proposta als efectes de concretar la derivació que es preveu a altres administracions que disposin de part de la informació reclamada i el termini de lliurament de la informació.
Proposta de resolució d'estimació parcial de la Reclamació 430/2018
La senyora Elisabet Samarra, ponent de la Proposta de resolució de finalització de la Reclamació 430/2018, plantejada contra l'Ajuntament de Cornellà de Llobregat, en relació amb l'accés a informació relativa als serveis externalitzats per part de l'Ajuntament, desglossada per diferents criteris, relaciona els aspectes més destacats de la fonamentació de l'estimació parcial de la reclamació.
El senyor Josep Mir formula unes consideracions sobre el text que porten a la introducció de les corresponents esmenes a la resolució definitiva.
Proposta de resolució d'estimació de la Reclamació 472/2018
La senyora Elisabet Samarra, ponent de la Proposta de resolució de finalització de la Reclamació 472/2018, interposada contra l'Ajuntament de Granollers, exposa els aspectes més rellevants que duen a l'estimació del dret d'accés a informació sobre el desglossament anual de despeses i factures amb càrrec a les aportacions econòmiques als grups polítics des de l'any 2015 fins al 2017.
Es comenten elements destacats de la tramitació del procediment i de la col·laboració de l'Ajuntament de Granollers en tota l'actuació que se li ha requerit.
Proposta de resolució de finalització de la Reclamació 503/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 503/2018 per pèrdua d'objecte, plantejada contra el Centre de Telecomunicacions i Tecnologies de la Informació de la Generalitat de Catalunya i que fa referència al contracte, o altres documents que posin de manifest el vincle, entre el Departament de Justícia i una empresa de telecomunicacions, exposa els elements de tràmit que han dut a la pèrdua sobrevinguda de l'objecte de la reclamació atès que la persona reclamant ha expressat la seva conformitat a la informació que li ha estat lliurada.
Proposta de resolució de finalització de la Reclamació 518/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 501/2018 per pèrdua d'objecte, plantejada contra el l'Ajuntament de Torelló i que fa referència a l'accés a informació sobre l'autorització municipal d'un negoci que ocupava la via pública, relaciona els elements de tramitació que duen a la pèrdua sobrevinguda de l'objecte de la reclamació, atès que l'Ajuntament ha facilitat la informació a la persona reclamant.
Proposta de resolució de desestimació parcial de la Reclamació 519/2018 amb pèrdua parcial de l'objecte
El senyor Josep Mir, ponent de la Proposta de resolució d'estimació de la Reclamació 519/2018, plantejada contra l'Ajuntament de Barcelona i que fa referència a informació relativa a les inspeccions obertes al districte de Ciutat Vella durant els anys 2007 a 2018, detalla el contingut de la sol·licitud, la informació que ha estat lliurada per l'Ajuntament i justifica la desestimació d'una part de la informació reclamada atès que s'ha motivat suficientment que la seva elaboració requereix una tasca complexa, atès que una part dels expedients es troben en suport paper i no informatitzat.
Proposta de resolució de finalització de la Reclamació 3/2019 per pèrdua d'objecte
El senyor Josep Mir, ponent de la Proposta de resolució d'estimació de la Reclamació 3/2019 plantejada contra el l'Ajuntament de Palau-solità i Plegamans, relativa a informació sobre factures aprovades per la Junta de Govern, relaciona els elements de tramitació que duen a la pèrdua sobrevinguda de l'objecte de la reclamació i precisa la informació a la que té dret d'accés la persona reclamant.
Proposta de resolució de finalització de la Reclamació 14/2019 per pèrdua d'objecte
La senyora Elisabet Samarra, ponent de la Proposta de resolució d'estimació de la Reclamació 14/2019, plantejada contra l'Ajuntament de Torredembarra i relativa a l'accés a les còpies de factures de diverses entitats de la notaria del municipi, relaciona els tràmits que s'han dut a terme durant la tramitació del procediment de reclamació que han a la pèrdua del seu objecte.
Proposta de resolució de finalització de la Reclamació 16/2019, 46/2019 i 47/2019 per desistiment (acumulades)
La senyora Elisabet Samarra, ponent de la Proposta de resolució de finalització de les Reclamacions 16/2019, 46/2019 i 47/2019, de forma acumulada, interposades contra l'Ajuntament de Sant Esteve de Sesrovires, exposa que correspon donar-les per finalitzades per desistiment de la persona reclamant atès que no ha esmenat el compliment dels requisits per a la tramitació de les reclamacions en els termes assenyalats per la Comissió, ja que ho ha formalitzat amb caràcter previ sol·licituds d'informació pública davant l'Ajuntament.
Proposta de resolució de finalització de la Reclamació 18/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 18/2019 per pèrdua d'objecte, plantejada contra l'Ajuntament de l'Aldea, i relativa a l'accés a la còpia de les factures justificatives d'una subvenció concedida a una societat cultural, assenyala que durant la tramitació del procediment davant la GAIP, li ha estat lliurada a la persona reclamant la informació i finalment li lliuren la informació i així ho diu.
Proposta de resolució de finalització de la Reclamació 31/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 31/2019 per pèrdua d'objecte plantejada contra el Consell Comarcal del Segrià i que fa referència a la còpia dels justificants sobre quilometratge i a l'ordre d'abonament realitzat, relaciona els elements de tramitació que han dut a la pèrdua de l'objecte de la reclamació atès que la informació ha estat lliurada a la persona reclamant que així ho ha confirmat.
Proposta de resolució d'estimació i d'inadmissió parcial de la Reclamació 32/2019
El senyor Josep Mir, ponent de la Proposta de resolució d'estimació i d'inadmissió parcial de la Reclamació 32/2019 plantejada contra el Consell Comarcal del Segrià en referència a l'accés a la instrucció per la qual s'estableix com s'han de comunicar els treballadors del Consell amb el Departament de Recursos Humans conèixer la persona que va indicar que determinades sol·licituds s'havien de formalitzar per escrit, així com la normativa en què s'emparava l'ordre de formalitzar per escrit les sol·licituds, justifica els elements que comporten l'estimació de la informació reclamada i la inadmissió per ser una consulta jurídica la justificació de la normativa d'empara de l'ordre de sol·licitar per escrit en aquest cas uns justificants de dietes i el seu pagament.
Proposta de resolució d'estimació de la Reclamació 34/2019
El senyor Josep Mir, ponent de la Proposta de resolució d'estimació de la Reclamació 34/2019 plantejada contra el Direcció General d'Economia Social el Tercer Sector, les Cooperatives i l'Autoempresa del Departament de Treball, Afers Socials i Famílies de la Generalitat de Catalunya i que fa referència a diversa informació sobre la renda garantida de ciutadania i la seva tramitació per part del Departament, exposa la fonamentació del sentit estimatori de la Proposta de resolució.
El ponent detalla quina és la informació que no va ser facilitada en la fase d'execució de la sol·licitud d'accés i que en fase de reclamació l'accés no pot ser condicionat tenint en compte que la sol·licitud va ser estimada de forma expressa sense apreciar la concurrència de límits.
Proposta de resolució de finalització de la Reclamació 40/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 40/2019 per pèrdua d'objecte plantejada contra l'Ajuntament de Sant Quintí de Mediona i relativa a informació sobre la concessió de la gestió del servei públic d'abastament d'aigua potable, relaciona els elements de tramitació que han dut a la pèrdua d'objecte.
Proposta de resolució de finalització de la Reclamació 52/2019 per desistiment
El senyor Josep Mir, ponent de la Proposta de resolució d'estimació de la Reclamació 52/2019 i de la resta de Propostes que tenen el mateix objecte de reclamació, l'accés a informació relativa als requeriments i processos judicials per possible incompliment de la Llei de banderes, presentades contra diferents ajuntaments de Catalunya, exposa els elements comuns que plantegen els diferents procediments i la finalització per desistiment formal de la persona reclamant un cop li ha estat subministrada la informació per l'administració reclamada.
Les diferents Propostes són objecte dels punts dinovè a vint-i-tresè del present ordre del dia de la sessió, s'analitzen de forma conjunta posant èmfasi únicament amb les particularitats que presenten respecte reclamacions anteriors formulades per la mateixa persona reclamant i que ja han estat resoltes per la Comissió.
En aquesta sessió les reclamacions, respectivament, han estat interposades contra els Ajuntaments de la Bisbal d'Empordà, Caldes de Malavella, Fontanals de la Cerdanya, Mont-Ras i Cardona.
La darrera Proposta de reclamació, relativa a la Reclamació 61/2019, interposada contra l'Ajuntament de Cardona no s'aprova atès que la persona reclamant ha fet arribar avui mateix noves al·legacions sobre la informació que se li ha facilitat, que seran valorades al Ple de la setmana vinent.
Proposta de resolució de finalització de la Reclamació 53/2019 per desistiment
Proposta de resolució de finalització de la Reclamació 57/2019 per desistiment
Proposta de resolució de finalització de la Reclamació 60/2019 per desistiment
Proposta de resolució de finalització de la Reclamació 61/2019 per pèrdua d'objecte
És objecte d'anàlisi en el punt divuitè de l'ordre del dia.
No hi ha intervencions en el torn obert de paraules.